Kaznili ga jer je objavio slike Snjeguljice i Popaja s 'travom'

Sporne fotografije Stjepan Pavleković (48) iz Lepoglave dobio je na Facebooku. Bile su mu simpatične pa ih je podijelo. Ubrzo mu je na vrata pokucala policija...

<p>Na rođendan su mi policajci došli na vrata i rekli da moram na razgovor. Bila mi je puna kuća gostiju, bio sam u šoku, kaže <b>Stjepan Pavleković (48) </b>iz Lepoglave.</p><p>Uspio je dogovoriti da na razgovor dođe tjedan dana poslije. Kad je došao u postaju, inspektori su pred njega stavili <b>slike Popaja i Snjeguljice na kojima je list konoplje.</b></p><p>- Te slike sam dobio na profil na Facebooku. Bile su mi simpatične, pa sam ih podijelio. Objasnili su mi da <b>promoviram opojne droge</b>, a to je kazneno djelo - rekao je Pavleković i dodao da nigdje na slikama ne piše da je riječ o marihuani.</p><h3>'Svašta sam im rekao na sudu, ali ništa nisu uvažili'</h3><p>To je rekao i na sudu, ali sutkinja nije dopustila da se ta njegova izjava unese u zapisnik.</p><p>- U svoju obranu sam spomenuo Državno povjerenstvo koje je tog istog dana dalo zeleno svjetlo za korištenje marihuane u medicinske svrhe. Sjetio sam se i stranke ORaH koja se zalaže za legalizaciju i HTV-a koji je objavio dokumentarac o Pink Floydu u kojem Miki Maus puši travu - rekao je Pavleković.</p><p>Sutkinji je rekao da se kraj suda nalazi trafostanica na kojoj velikim slovima piše THC i upitao je zašto prekršajno ne gone Grad Ivanec koji nije uklonio grafit. Nije dobio odgovor, a ni to nije ušlo u zapisnik.</p><h3>Nezaposlen je, kazna će mu teško pasti</h3><p>- Svašta sam im još rekao, ali jedino što su zapisali je moja izjava o korištenju marihuane u medicinske svrhe uz napomenu da sud odlučuje o tome što ide u zapisnik - rekao je Stjepan, koji je <b>nezaposlen</b> i kazna od 1000 kuna će mu teško pasti jer je riječ o 40 posto primanja od Zavoda za zapošljavanje.</p><h3>Nitko ne može utvrditi da je na slici marihuana</h3><p>Sudski vještak uopće nije utvrdio da je na slici marihuana. Dodao je da se to ni ne može utvrditi.</p>